BASES REGULADORAS DO PROCESO SELECTIVO PARA A CREACIÓN DUNHA LISTA DE SUBSTITUCIÓN (LISTA B) COA CATEGORÍA DE TÉCNICO MEDIO DE XESTIÓN
ADMINISTRACIÓN LOCAL — Municipal — Pontevedra (Persoal, oposicións, 12/09/2018)

A Xunta de Goberno Local do Concello de Pontevedra, na sesión ordinaria que tivo lugar o día 27 de agosto de 2018, aprobou as bases reguladoras da lista de reserva para a provisión interina de prazas de técnico medio de xestión no Concello de Pontevedra, cuxo texto literal é o seguinte: A formación de unha lista de reserva para a provisión interina de prazas de técnico medio de xestión, integradas no grupo A, subgrupo A-2, da subescala técnica da escala de Administración xeral. A finalidade primordial da formación desta lista de reserva é a dotación do persoal necesario para a execución do programa temporal denominado “PROGRAMA DE CARÁCTER TEMPORAL PARA LA EJECUCIÓN DE LA ESTRATEGIA DE DESARROLLO URBANO SOSTENIBLE E INTEGRADO DE PONTEVEDRA” cofinanciado por la Unión Europea a través del Fondo Europeo de Desarrollo Regional (FEDER) con una tasa de cofinanciación del 80%, dentro del Programa Operativo FEDER de Crecimiento Sostenible 2014-2020 enmarcado dentro de la estrategia de Desarrollo Urbano Sostenible e Integrado de Pontevedra de conformidad con la Resolución de 12 de diciembre de 2016 de la Secretaría de Estado de Presupuestos y Gastos del Ministerio de Hacienda y Función Pública (BOE 14/12/2016). O persoal seleccionado para integrar a lista de reserva, poderá ser nomeado funcionario interino para o desempeño de funcións propias de funcionarios de carreira nos supostos de que existan prazas vacantes e non sexa posible a súa cobertura por funcionarios de carreira, sexa necesaria a substitución transitoria dos titulares, para a execución de programas de carácter temporal ou cando o exceso ou acumulación de tarefas así o esixan. Dito persoal cesará cando a praza sexa cuberta en propiedade, cando desaparezan as circunstancias que motivaron o seu nomeamento ou á finalización do proceso selectivo que se convoque para prover prazas de forma definitiva correspondentes a categoría das prazas obxecto deste proceso selectivo. A lista que se confeccione estará en vigor ata que se realice un novo proceso selectivo, coa finalidade de prover en propiedade os postos correspondentes ás categorías das que se trate e, en todo caso, por un prazo máximo de 4 anos. A finalidade principal da formación desta lista de reserva é a establecida no artigo 1 das presentes bases. As retribucións básicas serán as correspondentes aos funcionarios do grupo A, subgrupo A-2, e as complementarias as que teña asignadas o posto de traballo para o que se lle adscriba na Relación de Postos de Traballo ou, no caso de que non exista posto de traballo na Relación de Postos de Traballo, as que se fixen no acordo de nomeamento que serán conformes a un posto equivalente na Relación de Postos de Traballo. Os aspirantes que participen no proceso selectivo, deberán reunir, na data do remate do prazo para a presentación de solicitudes, os seguintes requisitos: Todos estes requisitos deberán cumprirse o último día do prazo de presentación de solicitudes. Será nulo o nomeamento como funcionario interino dos que estean incursos en causas de incapacidade específica conforme a normativa vixente. O sistema de selección é o de concurso-oposición. A) Primeiro exercicio, obrigatorio e eliminatorio, de carácter práctico, Consistirá en resolver un ou varios supostos prácticos ou realizar a tarefas ou tarefas que propoña o tribunal, relacionadas coas materias obxecto do temario establecido na base sexta, e con respecto as tarefas propias da praza convocada no prazo de tempo que estableza o tribunal en función da natureza da proba. No caso de desenvolverse de forma escrita, o exercicio deberá ser lido obrigatoriamente ante o tribunal en sesión pública na data que se determine. Durante o desenvolvemento desta proba os aspirantes poderán, en todo momento, facer uso dos textos legais dos que acudan provistos, non permitíndose o manexo de textos comentados nin libros de formularios. Este exercicio puntuarase de 0 a 20 puntos sendo necesario para aprobar obter unha puntuación mínima de 10 puntos.” B) Segundo exercicio sobre coñecemento do idioma galego. Este exercicio será obrigatorio e non eliminatorio para aqueles aspirantes que non acrediten, xunto coa solicitude de participación, o nivel de CELGA 4. Os participantes que si o acrediten non estarán obrigados a efectuar a proba de galego pasando directamente a fase de concurso sen obter puntuación por este exercicio, se ben, voluntariamente poderán presentarse a dita proba se pretenden obter puntuación por este exercicio. A proba consistirá, a elección do tribunal, na redacción dun informe ou texto, ou nun ditado ou diálogo en relación coas funcións do posto durante un tempo máximo de 30 minutos. O tribunal disporá os medios que estime oportunos para garantir o anonimato dos aspirantes na realización do exercicio. Este exercicio puntuarase de 0 a 1 puntos. O criterio esencial de valoración desta proba é o que figura no anexo II aplicando unha regra de tres simple para convertir a valoración de 0 a 10 na puntuación prevista neste exercicio C) Terceiro exercicio, obrigatorio e eliminatorio, sobre coñecemento do idioma inglés. O exercicio constará de dúas partes: Para a realización destas probas non se poderá empregar diccionario. Cada parte do exercicio cualificarse de apto ou non apto, sendo necesario superar ambas partes para obter a cualificación de apto nesta proba. Os aspirantes que non superen a primeira parte ya non serán chamados para efectuar a segunda parte ao quedar eliminados do proceso selectivo. O criterio esencial de valoración desta proba é o a amplitude dos coñecementos do aspirante e sua capacidade de comprensión e expresión na língua inglesa. Rematada a fase de oposición realizarase a fase de concurso. O tribunal reunirase para valorar os méritos achegados unicamente por aqueles aspirantes que superaran a fase de oposición. Esta fase en ningún caso terá carácter eliminatorio. Os aspirantes deberán presentar copia simple da documentación acreditativa dos méritos alegados. Todos os méritos alegados deberán de posuírse no momento de terminación do prazo de presentación de instancias. A lista que conteña a valoración dos méritos farase pública no Taboleiro de anuncios do Concello de Pontevedra, e, de forma complementaria, publicarase na sede electrónica do Concello de Pontevedra (sede. pontevedra. gal), unha vez celebrada a sesión de valoración polo Tribunal. Serán méritos a valorar nesta fase: A) Formación académica.- Valoraranse outras titulacións académicas distintas da esixida como requisito para ser incluído na lista de reserva, segundo o seguinte baremo: a) Titulación de doutor: 1 punto. b) Titulación universitaria superior: 0,5 puntos. Para a valoración dunha titulación neste apartado deberá achegarse, ademais da titulación que se pretende valorar, aquela que se require como requisito de acceso. De non proceder desta forma non se lle outorgará ningunha puntuación neste apartado. A cualificación máxima por este apartado non poderá ser superior a 1 punto, e non se terán en conta aquelas titulacións que foran requisito para acceder á titulación superior. B) Formación profesional.- Só se valorarán os cursos de formación e perfeccionamento que versen sobre materias directamente relacionadas coas funcións propias do posto de traballo ao que se aspira, incluídos os cursos de coñecemento do idioma galego, sempre que os cursos foran impartidos por unha Administración Pública, un Centro Oficial de Formación ou unha institución homologada para impartir formación profesional continua, e segundo o establecido no seguinte baremo: a) Por cada curso con duración igual ou superior a 300 horas lectivas: 0,4 puntos. b) Por cada curso con duración igual ou superior a 150 horas lectivas: 0,3 puntos. c) Por cada curso con duración igual ou superior a 100 horas lectivas: 0,25 puntos. d) Por cada curso con duración igual ou superior a 50 horas lectivas: 0,2 puntos. e) Por cada curso con d uración igual ou superior a 20 horas lectivas: 0,1 puntos. As puntuacións asignadas incrementaranse nun 50% cando se acredite a superación do curso ou a asistencia ao mesmo con aproveitamento. A puntuación máxima por este apartado non poderá superar os 2 puntos. Os cursos que veñan cuantificados por créditos deberán especificar as horas que correpondan a cada crédito. Non se valorarán neste apartado os cursos sobre coñecemento de idioma galego especificados no apartado seguinte(letra C). Os cursos que non especifiquen o número de horas ou a equivalencia entre o número de créditos e número de horas non se poderán valorar. C) Coñecemento do Idioma Galego.- a) Por ter acreditado o nivel Celga 1 ou equivalente: 0,20 puntos. b) Por ter acreditado o nivel Celga 2 ou equivalente: 0,40 puntos. c) Por ter acreditado o nivel Celga 3 ou equivalente (iniciación): 0,60 puntos. d) Por ter acreditado o nivel Celga 4 ou equivalente (perfeccionamento): 0,80 puntos. e) Por ter acreditado o nivel Celga 5 ou equivalente: 1 punto. Será obxecto de valoración o Celga que, no seu caso, se achegue polos aspirantes consonte a base 5.1 B aos efectos da sus exención da proba de galego A puntuación máxima deste apartado será de 1 punto, e a posesión dun nivel superior en Celga exclúe aos niveis inferiores a efectos de baremación. D) Experiencia profesional.- Os servizos prestados acreditaranse mediante fotocopia simple do certificado do órgano de xestión de persoal da administración pública competente e certificación da vida laboral expedida pola Tesourería da Seguridade Social, en todo caso con especificación de categoría laboral. A experiencia laboral puntuarase segundo o seguinte baremo: Por cada ano completo de servizos prestados na administración pública en prazas da mesma categoría ao solicitado e integrado no mesmo grupo de titulación (prazas de técnico medio de administración xeral integradas no grupo A, subgrupo A-2): 0,25 puntos. A puntuación máxima por experiencia profesional non poderá superar os 2 puntos. E) Superación de probas selectivas. Puntuarase a acreditación, mediante fotocopia simple da certificación expedida polo órgano competente da administración pública da que se trate, de ter superado todos os exercicios das probas selectivas, que deberá incluir obrigatoriamente unha proba da fase de oposición, para a acceder a unha praza en propiedade como funcionario de carreira ou persoal laboral fixo de igual ou similar categoría con 1 punto. Só se puntuarán as probas selectivas superadas cunha anterioridade non superior a 5 anos, referida a data de presentación da solicitude. A puntuación máxima por superación de probas selectivas non poderá superar os 2 puntos. As persoas que desexen tomar parte nas probas selectivas convocadas deberán facelo mediante instancia dirixida ao Sr. Alcalde de Pontevedra. A instancia deberá de conter, polo menos, os datos persoais do solicitante co seu enderezo, a denominación da praza, achegando fotocopia do DNI así como o currículum vitae e copia simple da documentación acreditativa dos méritos alegados. Os aspirantes que desexen que se lles teña en conta a non obrigatoriedade da proba de galego deberán achegar a acreditación do nivel CELGA 4, xunto coa solicitude de participación. Ademais na solicitude deberase elixir a lingua (galego ou castelán) en que queren que se lles plantexen os exercicios. Se non se sinala nada entenderase que a lingua elixida é a galega. Por motivos de operatividade, unha vez escollido un idioma non se permite a súa modificación. Os méritos non alegados ou alegados e non xustificados na documentación que se achega á instancia solicitando tomar parte no concurso-oposición non serán tidos en conta. Aqueles aspirantes que estean en situación de discapacidade e soliciten adaptación de tempo e medios para a realización das probas da fase de oposición, deberán achegar xunto coa documentación mencionada, a seguinte: a) Solicitude expresa na súa instancia, concretando as adaptacións concretas que pretende. b) Achegar fotocopia simple de ditame técnico facultativo emitido polo órgano técnico de cualificación do grado de minusvalía competente, acreditando de forma fidedigna as deficiencias permanentes que deron orixe ao grado de minusvalía recoñecido, a efectos de que o órgano de selección poida valorar a procedencia ou non das adaptacións solicitadas. Só se poderá solicitar e outorgar esta adaptación se o aspirante presenta especiais dificultades para a realización das probas de oposición e así se acredita co ditame técnico facultativo e estas adaptacións gardan relación directa coa proba a realizar. As adaptacións de tempo deberán axustarse ao previsto na Orden PRE/1822/2006 de 9 de xuño, do Ministerio da Presidencia. O prazo para a presentación de solicitudes será de 10 días naturais, contados a partir do seguinte á publicación da convocatoria xunto coas presentes bases no Boletín Oficial da Provincia. Os sucesivos anuncios en relación a este proceso selectivo publicaranse no taboleiro de anuncios do Concello de Pontevedra e, de forma complementaria, na sede electrónica do Concello de Pontevedra (sede. pontevedra. gal). A presentación das solicitudes poderá facerse a través do rexistro electrónico do Concello de Pontevedra seguindo as indicacións do procedemento 188 do catálogo de procedementos (http://sede.pontevedra. gal/public/catalog/catalog-index. xhtml), no rexistro xeral de documentos do Concello, ou en calquera das formas establecidas no art.16.4 da Lei 39/2015, de 1 de outubro, de procedemento administrativo común das administracións públicas. Os aspirantes que non presenten as solicitudes directamente no rexistro xeral do Concello deberán comunicalo por telegrama, fax, ou outro medio no mesmo día da súa presentación. Rematado o prazo de presentación de instancias, a Concellaría competente na materia ditará resolución aprobando a lista provisional de admitidos e excluídos, expresando as causas de exclusións. Esta resolución publicarase no taboleiro de anuncios da Casa do Concello de Pontevedra e, de forma complementaria, na sede electrónica do Concello de Pontevedra (sede. pontevedra. gal). A resolución establecerá, a efectos de emenda de defectos ou omisións, e mesmo de reclamacións, un prazo de 3 días hábiles contados a partir do seguinte ao da publicación sinalada. Os erros de feito poderán emendarse en calquera momento de oficio ou a pedimento do interesado. Posteriormente, mediante Resolución da Concellaría competente na materia, se aprobará a lista definitiva de admitidos e excluídos, se procederá á designación dos membros do tribunal cualificador, e se convocará aos aspirantes admitidos mediante a publicación do devandito decreto no taboleiro de anuncios da Casa do Concello e, de forma complementaria, publicarase na páxina sede electrónica do Concello de Pontevedra (sede. pontevedra. gal). O Tribunal Cualificador estará formado por un presidente, un secretario e tres vogais. En ningún caso os membros do tribunal cualificador poderán ser funcionarios interinos, persoal eventual ou persoal de elección ou designación política. Cada membro do tribunal terá o seu suplente. Os titulares e suplentes serán nomeados polo Concelleiro competente na materia cando se dite a resolución pola que se aproba a lista definitiva de admitidos ao proceso selectivo. O Tribunal queda facultado para a interpretación das bases da convocatoria, asi como para resolver cantas dúbidas e incidencias presente a sua aplicación, para estes efectos poderá adoptar os acordos necesarios procurando a boa orde e desenvolvemento do proceso selectivo, podendo as súas resolucóns ser recorridas en alzada ante o concelleiro de goberno competente en materia de persoal, de acordo co precisado no artigo 121.1 da Lei 39/2015, de 1 de outubro, de procedemento administrativo común das administracións públicas O Tribunal poderá dispoñer a incorporación aos seus traballos de asesores especialistas para as probas correspondentes dos exercicios que estimen pertinentes, limitándose ditos asesores unicamente a presta-la súa colaboración nas súas especialidades técnicas. A actuación do Tribunal rexerase polo disposto nas presentes bases e na Lei 40/2015, de 1 de outubro, derRéxime xurídico do sector público. Os membros dos Tribunais que actúen nestas probas selectivas terán dereito a percibir as indemnizacións correspondentes, conforme ó establecido no Real decreto 462/2002, do 24 de maio, e lexislación complementaria. Así mesmo, os interesados poderán recusar aos membros do Tribunal cualificador, no prazo de tres días naturais dende a publicación da súa composición, cando, ao seu xuízo, concorra neles algunha das circunstancias previstas no artigo 24 da Lei 40/2015, do 1 de outubro, de réxime xurídico do sector público A data, lugar e hora de celebración da primeira proba que conforma a fase de oposición serán publicadas, na resolución pola que se aprobe a lista definitiva de admitidos no taboleiro de anuncios do Concello de Pontevedra e, de forma complementaria, publicaranse na sede electrónica do Concello de Pontevedra (sede. pontevedra. gal). Os aspirantes serán convocados para cada exercicio, ou partes deste, en único chamamento, sendo excluídos das probas os que non comparezan. Deberán acreditar suficientemente a súa identidade mediante a exhibición do DNI, permiso de conducir, pasaporte o documento equivalente en caso de estranxeiros, exhibición que poderá serlle requirida por calquera membro do tribunal no curso do desenvolvemento dos exercicios. Se en calquera momento do proceso selectivo chegara a coñecemento do tribunal que algún dos aspirantes non posúe a totalidade dos requisitos esixidos na respectiva convocatoria, logo da audiencia do interesado, o tribunal deberá propor ao Concelleiro competente na materia a súa exclusión indicando as inexactitudes ou falsidades observadas para os efectos procedentes. Concluído cada un dos exercicios, ou no seu caso concluida cada parte do exercicio, da oposición correspondente, o tribunal fará pública, no taboleiro de anuncios do Concello de Pontevedra e, de forma complementaria, na sede electrónica do Concello de Pontevedra (sede. pontevedra. gal) a relación de aspirantes que o superaron con indicación da puntuación obtida. Os aspirantes non incluídos na lista terán a consideración de non aptos. Así, se algún aspirante quere ter acceso ao seu expediente ou exercicios, deberá solicitalo por escrito e notificaráselle por escrito o día e hora en que poderá velo. Se quere copia dalgún dos citados documentos deberá aboar a taxa correspondente e solicitalo así mesmo por escrito. No caso de que participen persoas con discapacidade que solicitasen adaptacións de tempo e medios, será o órgano de selección o que determine o contido e alcance das adaptacións solicitadas. Para a concesión ou denegación das solicitudes de adaptación, terase en conta que as mesmas non deberán desvirtuar o contido do exercicio, nin implicar a redución nin menoscabo do nivel de suficiencia esixible para superar o proceso selectivo. Para a adaptación de tempos estarase a Orde PRE/1822/2006, do 9 de xuño pola que se establecen criterios xerais para adaptación de tempos adicionais nos procesos selectivos para o acceso ao emprego público de persoas con discapacidade e normativa de concordante aplicación. Os órganos de selección poderán requirir informe e, de ser o caso, colaboración dos órganos técnicos competentes da administración laboral ou sanitaria da Xunta de Galicia. Os exercicios celebraranse a porta pechada sen outra asistencia que os membros do tribunal, os colaboradores designados por este e os opositores, agás a lectura polos opositores dos exercicios escritos, cando así estea establecido nas bases específicas de cada proceso selectivo ou, chegado o caso, cando o acorde o tribunal, que se realizarán en sesión pública. Neste caso, o aspirante que non acuda á lectura pública será declarado non apto e polo tanto eliminado do proceso selectivo. O tribunal disporá os medios que estime oportunos para garantir o anonimato dos aspirantes na realización dos exercicios, salvo en aqueles que pola súa natureza non sexa posible a realizar de forma anónima. Nos casos dos exercicios nos que deba garantirse o anonimato segundo as bases específicas reguladoras de cada procedemento, os aspirantes non poderán realizar ningunha sinal identificativa nas follas utilizadas para a súa realización. De non observar esta regra serán automaticamente eliminados do correspondente proceso selectivo, sen que se proceda nin sequera á corrección do exercicio. Esta circunstancia acordarase polo tribunal cualificador e anunciarase xunto coas cualificacións do exercicio correspondente. O órgano de selección, se o estima oportuno, cando proceda e sexa acorde a natureza da proba, poderá establecer os criterios de valoración que desenvolvan os criterios esenciais fixados polas bases en cada exercicio así como os parámetros para a solución dos exercicios. A fixación destes criterios e parámetros farase con carácter previo a realización da proba sen que sexa necesario que os coñezan os aspirantes antes da realización do exercicio. Dende a total terminación dun exercicio ou proba ata o comezo do seguinte deberá transcorrer un prazo mínimo de 48 horas e un máximo de 40 días naturais. Contra os acordos do tribunal poderá interpoñerse o recurso procedente ante o órgano competente de conformidade co previsto na Lei de réxime xurídico das administracións públicas e de procedemento administrativo común. A cualificación dos aspirantes virá determinada pola suma dos puntos obtidos na fase de oposición e concurso fixados no artigo 5. No prazo de 3 días hábiles desde a publicación do resultado da fase de concurso no taboleiro de anuncios da Casa do Concello, os aspirantes poderán presentar reclamacións contra o resultado provisional da fase de concurso pudendo achegar, en concepto de emenda e para a súa valoración aqueles documentos que acrediten méritos alegados e insuficientemente xustificados polos interesados na documentación alegada coa instancia de participación. En ningún caso se terán en conta outros méritos distintos dos alegados inicialmente polos aspirantes na súa instancia de participación. Eliminaranse aqueles aspirantes que non superen algún dos exercicios eliminatorios da fase de oposición. A orde definitiva dos aspirantes estará determinada pola puntuación final obtida no concurso-oposición. No suposto de empate nas puntuacións de dous ou máis aspirantes a incluír na lista de reserva, este resolverase tendo en conta a maior puntuación obtida no primeiro exercicio e se isto non fose abondo, pola puntuación obtida nos sucesivos exercicios ata que o empate se resolva. De persistir o empate este resolverase mediante sorteo cuxa realización se anunciará, para a posible presencia dos aspirantes afectados, sinalando o lugar, día e hora da súa celebración, mediante anuncio publicado, cunha antelación mínima de 48 horas, no taboleiro de anuncios do Concello sito na rúa Michelena 30 (baixo), e, de forma complementaria, na Sede Electrónica do Concello de Pontevedra (sede. pontevedra. gal). Unha vez realizadas as cualificacións finais, o Tribunal publicará no Taboleiro de anuncios municipal e, de forma complementaria, na sede electrónica do Concello de Pontevedra (sede. pontevedra. gal) a relación, por orde de puntuación, dos aspirantes que aprobaron o proceso selectivo. A relación de aspirantes que aprobaron o proceso selectivo confeccionada por orde de maior a menor puntuación, será sometida á aprobación do Sr. Concelleiro competente na materia. A resolución do Concelleiro e a lista de reserva será exposta no taboleiro de anuncios do Concello de Pontevedra e, de forma complementaria, publicarase na sede electrónica do Concello de Pontevedra (sede. pontevedra. gal) para coñecemento dos interesados e demais efectos legais. A lista de espera elaborada terá unha duración de 4 anos ou de menos no caso de que houbese un novo proceso selectivo para a cobertura destas prazas, momento a partir do cal esta lista deixaría de ter vixencia. Sen prexuízo de que, con anterioridade, concorra algunha das causas que motive o cesamento de calquera funcionario interino de conformidade coa lexislación vixente, os funcionarios interinos que ocupen postos de traballo ao amparo destas listas de reserva cesarán automaticamente cando finalice cada proceso selectivo para a provisión en propiedade de prazas correspondentes a súa categoría. Aos efectos de notificacións e publicacións relacionados co procedemento de selección regulado nas presentes bases reguladoras (tanto as resolucións do Concelleiro responsable na materia, como os anuncios do tribunal cualificador), se procederá mediante a publicación no taboleiro de anuncios da Casa do Concello de Pontevedra (situado no baixo do edificio Michelena 30) e, de forma complementaria, publicaranse na sede electrónica do Concello de Pontevedra (sede. pontevedra. gal). En todo caso, os prazos referidos nos diferentes apartados das presentes bases reguladoras, computaranse desde o momento da publicación da resolución ou anuncio correspondente no taboleiro de anuncios da Casa do Concello, situado no baixo do edificio Michelena 30, sen prexuízo da publicación das presentes bases no Boletín Oficial da Provincia. Cando sexa necesario proceder aos correspondentes chamamentos ofertarase ao primeiro da lista que estea pendente de chamar, contactando telefonicamente e, se non é posible, enviándolle un correo electrónico e dándolle un prazo de 48 horas para que acepte ou renuncie ao ofertado. Se non responde ao correo electrónico nun prazo de 24 horas hábiles manifestando que o recibiu entenderase que renuncia ao ofertado e procederase a chamar ao seguinte da lista. Cando se produza o cesamento dun integrante da lista, este reincorporarase ao posto da lista que lle corresponda por puntuación. Con carácter xeral, a non aceptación ou renuncia a unha cobertura dará lugar as seguintes medidas: A renuncia non será causa de exclusión da lista, nin temporal nin definitiva, cando se deba a algunha das seguintes situacións no momento do chamamento, que deberá acreditarse debidamente nos tres días hábiles seguintes a comunicación da oferta: Cando se tramite o expediente de nomeamento do aspirante, antes do seu nomeamento e toma de posesión e no prazo dos 3 días hábiles seguintes a aquel en que se lle requira, presentará no Rexistro Xeral do Concello de Pontevedra os documentos que se especifican seguidamente: 1.- Copia do título esixido no artigo 4º, ou do xustificante de ter aboados os dereitos para a súa expedición, agás que xa fora presentado coa solicitude de participación 2.- Declaración xurada de non estar separado mediante expediente disciplinario do servizo de calquera das Administracións Públicas, nin estar inhabilitado para o exercicio de funcións públicas por sentencia firme.3.- Fotocopia da cartilla da S. S. 4.- Número de conta b ancaria cos 20 díxitos.5.- Certificado médico acreditativo de non padecer enfermidade ou defecto físico que imposibilite o normal exercicio da función. A omisión ou defecto emendable nalgún dos documentos anteriores dará lugar á concesión dun prazo de 3 días hábiles para a súa aportación ou subsanación. En ningún caso este prazo suporá ampliación do procedente para a concorrencia dos requisitos esixidos á data da convocatoria. Quen tivera a condición de funcionario público de carreira ou persoal laboral fixo quedará exento de xustificar documentalmente as condicións e requisitos xa demostrados para obter o seu anterior nomeamento, debendo presentar certificación da Administración ou Ente Público do que dependan, acreditando a súa condición e cantas circunstancias consten na súa folla de servizo. Polo concelleiro competente procederase ao nomeamento do candidato que corresponda que dentro do prazo indicado presente a documentación referida e acredite que reúne os requisitos esixidos nesta convocatoria. En caso contrario, salvo casos de imposibilidade suficientemente acreditada, o candidato que non cumpra co establecido no parágrafo anterior non poderá ser nomeado, quedando anuladas todas as actuacións e sen prexuízo da responsabilidade na que, no seu caso, poderá ter incorrido por falsidade nos datos declarados na instancia. A resolución de nomeamento como funcionario interino publicarase no taboleiro de anuncio do Concello de Pontevedra nos 10 días seguintes, co seu réxime de recursos. Unha vez nomeado, o aspirante deberá tomar posesión do seu posto no prazo de 3 días a partir da data da notificación do nomeamento quedando dende dito momento sometido o réxime de incompatibilidades vixente. Por este motivo, na dilixencia de toma de posesión será necesario facer constar a manifestación do interesado de non vir desempeñando ningún posto ou actividade no sector público delimitado polo artigo 1º da Lei 53/1984, de 26 de decembro, indicando así mesmo que non realiza actividade privada incompatible ou suxeita a recoñecemento de compatibilidade. A citada manifestación fará referencia tamén á circunstancia de se os interesados se encontran ou non percibindo pensión de xubilación, retiro ou orfandade, por dereitos pasivos ou por calquera réxime da Seguridade Social, pública e obrigatorio, aos efectos previstos no artigo 3.2 e disposición transitoria 9ª de dita Lei. O que sen causa suficientemente xustificada non tomase oportunamente posesión, será notificado de novo, e transcorrido o novo prazo de 3 días sen comparecer, será declarado cesante, con perda de todos os dereitos derivados do procedemento selectivo e do nomeamento conferido. Os restantes candidatos aprobados, pola orde da puntuación obtida, poderán ser chamados no caso de que o primeiro non achegue a documentación prevista nas presentes bases, non tome posesión do seu posto no tempo concedido ó efecto, renuncie ou, cando por calquera outra causa, se resolva a relación funcionarial antes da súa extinción conforme á Lei. Así mesmo, ditos participantes aprobados poderán ser chamados para cubrir temporalmente a mesma praza ou outras idénticas que se puideran crear, nos suposto de vacante, ausencia ou enfermidade ou, no seu caso, mentres non sexan provistas de forma definitiva, durante un prazo non superior a 4 anos, contados desde o día seguinte ao de publicación da resolución de aprobación da lista de reserva. O chamamento efectuarase en primeiro lugar aos que obtivesen maior puntuación. En todo caso, a celebración de novas probas destinadas á cobertura de postos idénticos e coa mesma previsión, deixará sen efecto a lista de posibles substitutos creada a partir destas bases. Para os efectos de notificacións e publicacións relacionadas co procedemento de selección regulado nas presentes bases reguladoras, se procederá mediante a publicación no Taboleiro de Anuncios da Casa do Concello de Pontevedra, sen prexuízo da publicación das presentes bases no Boletín Oficial da Provincia. As convocatorias, as resolucións aprobatorias das bases, e cantos actos administrativos se deriven delas, poderán ser impugnados polos interesados nos casos e na forma establecidos pola Lei 39/2015, de 1 de outubro, de procedemento administrativo común das administracións públicas, así como segundo a lexislación reguladora da xurisdición contencioso-administrativa. O Tribunal Cualificador queda facultado para a resolución de cantas incidencias e cuestións se susciten no desenvolvemento do proceso selectivo, podendo as súas resolucións ser recorridas en alzada ante o Concelleiro competente en materia de persoal, de acordo co precisado no art.121.1 da Lei 39/2015, de 1 de outubro, de procedemento administrativo común das administracións públicas. En todo o non previsto nestas bases estarase o disposto na Lei 7/1985, de 2 de abril, Reguladora das Bases de Réxime Local; Real decreto lexislativo 5/2015 polo que se aproba o texto refundido do Estatuto básico do empregado público; no RDL 781/86, de 18 de abril; no RD 896/91, de 7 de xuño, polo que se establecen as regras básicas e programas mínimos o que debe axustarse o procedemento de selección dos funcionarios de Administración local e o RD 364/95, de 10 de marzo, polo que se aproba o Regulamento Xeral do ingreso do persoal ó servizo da Administración do Estado, que ten carácter supletorio. Así mesmo é de aplicación a Lei 2/2015, de 29 de abril, del emprego público de Galicia e normativa que a desenvolve.1.- A Constitución Española de 1978. Principios xerais, características, estrutura e contido. Os dereitos e deberes fundamentais dos españois. A Unión Europea: orixe e natureza. As institucións da Unión Europea. Dereito da Unión Europea. Competencias da Unión Europea.2.- A organización territorial do Estado na Constitución. As Comunidades Autónomas. A Administración local. Os sistemas de distribución de competencias.3.- O Estatuto de Autonomía de Galicia. Organización e competencias.4.- A Administración local. Regulación xurídica actual. Entidades que comprende.5.- O municipio. Concepto e elementos. Competencias.6.- O Goberno municipal. Clases de órganos e a súas atribucións. Concellos de gran poboación.7.- Os bens das entidades locais. Clases. Réxime xurídico.8.- Persoal ao servizo das entidades locais. Réxime xurídico. Réxime disciplinario. Incompatibilidades.9.- A Administración e o dereito administrativo. Fontes do dereito administrativo. A lei: elaboración e aprobación das leis. Clases de leis. Disposicións do Goberno con forza de Lei.10.- O procedemento administrativo. Lexislación vixente. Principios xerais. Fases do procedemento administrativo. A administración electrónica.11.- A contratación do sector público. Tipos contractuais e réxime xurídico dos contratos do sector público. Configuración xeral e elementos da contratación do sector público. Actuacións preparatorias, adxudicación, efectos, modificación e extinción dos contratos do sector público.12.- A lei de normalización lingüística de Galicia. Ordenanza de impulso do uso do galego no Concello de Pontevedra.1. O acto administrativo. Concepto. Elementos. Clases. Requisitos: a motivación e forma. Eficacia dos actos administrativos. Obriga de resolver e silencio administrativo. A invalidez do acto administrativo. A revisión de oficio e a declaración de lesividade. Os recurso administrativos. A execución dos actos administrativos. O recurso contencioso-administrativo.2. A potestade sancionadora: concepto e significado. Principios do exercicio da potestade sancionadora. O procedemento sancionador e as súas garantías. Medidas sancionadoras administrativas.3. A responsabilidade da Administración pública: caracteres. Os presupostos da responsabilidade. Danos resarcíbeis. A acción e o procedemento administrativo en materia de responsabilidade. A responsabilidade patrimonial das autoridades e persoal ao servizo das Administracións públicas.4. As fontes do dereito local. Regulación básica do Estado e normativa das comunidades autónomas en materia de réxime local. A incidencia da lexislación sectorial sobre o réxime local. A potestade regulamentaria das entidades locais: regulamentos e ordenanzas. Procedemento de elaboración. O regulamento orgánico. Os bandos.5. A iniciativa pública económica das entidades locais e a reserva de servizos. O servizo público nas entidades locais. Os modos de xestión. Especial referencia á concesión de servizos e á empresa pública local. O consorcio.6. Réxime urbanístico da propiedade do solo: principios xerais. Clasificación. Réxime do solo rústico. Réxime do solo urbano. Réxime do solo urbanizable. Réxime do solo de núcleo rural.7. Criterios de valoración na normativa estatal do solo e situacións básicas do solo.8. Instrumentos de planeamento xeral: plans xerais e normas subsidiarias e complementarias. Municipios sen ordenación. Normas de aplicación directa. Planeamento de desenvolvemento. Plans parciais e plans de sectorialización. Estudios polo miúdo. O planeamento especial. Clases e réxime xurídico.9. Elaboración e aprobación de plans. Competencia e procedemento. Efectos da aprobación. Iniciativa e colaboración dos particulares. Publicidade. Modificación e revisión de plans.10. Execución do planeamento. Presupostos da execución. O principio de equidistribución e as súas técnicas. Sistemas de actuación: elección do sistema. O proxecto de urbanización.11. Supostos indemnizatorios. Peculiaridades das expropiacións urbanísticas.12. Intervención administrativa na edificación o uso do solo. A licenza urbanística e as ordes de execución. Deberes de conservación e réxime da declaración de ruína.13. Protección da legalidade urbanística. Obras sen licenza ou contrarias ás súas condicións. Licencias ilegais. Infraccións e sancións urbanísticas.14.- Principios do ordenamento tributario español. Potestade tributaria orixinaria e derivada. A relación xurídico-tributaria. O feito impoñíbel e liquidábel. Cota e débeda tributaria. Extinción da obrigación tributaria. Os dereitos dos contribuíntes. O sistema tributario español.15.- As Facendas locais en España. Principios constitucionais. O réxime xurídico das Facendas locais. Incidencia estatal e autonómica na autonomía financeira local. A coordinación das Facendas estatal, autonómica e local. A Lei reguladora das Facendas locais. Exposición de motivos. Estrutura e contido.16.- Clases de tributos locais. As taxas municipais e as súas clases. Os prezos públicos. As contribucións especiais.17.- Os impostos locais obrigatorios sobre bens inmóbeis, actividades económicas e sobre vehículos de tracción mecánica. Os impostos locais potestativos sobre construcións, obras e instalacións e sobre o incremento do valor dos terreos de natureza urbana.18.- A xestión, inspección e recadación dos recursos locais. A revisión administrativa dos actos de xestión tributaria ditados polas entidades locais. Procedemento de recadación executiva. A derivación da acción tributaria.19.- A potestade regulamentaria das entidades locais en materia tributaria: contido das ordenanzas fiscais. Tramitación e réxime de impugnación dos actos de imposición e ordenación de tributos. O establecemento de recursos non tributarios.20.- A Lei xeral orzamentaria. Estrutura e principios xerais. Dereitos e obrigas da facenda pública. Os recursos das Facendas locais: enumeración dos recursos dos municipios. Os recursos das provincias. Outras entidades locais. Réximes especiais. As subvención e outros ingresos de dereito público. Os ingresos de dereito privado.21.- O orzamento das entidades locais. Estrutura. Formación e aprobación do orzamento. As bases de execución. Prórroga do orzamento. O orzamento refundido.22.- Fases do procedemento do gasto no réxime local. Ordenación do pago. Clases de pagos. Anticipos de caixa fixa. Pagos "a xustificar". 23.- Modificacións de créditos: clases e tramitación. Gastos plurianuais. Os remanentes de crédito.24.- O crédito local. Clases de operacións de crédito. Natureza xurídica dos contratos: tramitación. As operacións de crédito a longo prazo. Finalidade e duración. Competencia. Límites e requisitos para a concertación das operacións de crédito a longo prazo. A concesión de avais polas entidades locais.25.- A tesourería das entidades locais. Réxime xurídico. O principio da unidade de caixa. Funcións da tesourería. Organización. Situación dos fondos: a caixa e as contas bancarias. A realización dos pagos: prelación, procedementos e medios de pago. O estado de conciliación.26.- O control interno e externo da actividade económico-financeira das entidades locais e dos seus entes dependentes. A función interventora A fiscalización das entidades locais polo Tribunal de Contas e polo Consello de Contas de Galicia. As relacións entre o Tribunal de Contas e o Consello de Contas de Galicia.27.- A contabilidade dos entes locais. O sistema de información contábel da Administración local.28.- A normativa estatal, autonómica e europea de subvencións.29.- A condición de beneficiario da subvención, requisitos e acreditación: Concepto de beneficiario. Requisitos para obter a condición de beneficiarios. Dereitos. Obrigas. Garantías dos beneficiarios.30.- Procedemento de concesión e xestión presupostaria de subvencións: O art.º 22 da Lei Xeral de Subvencións: Procedemento de concorrencia competitiva vs. concesión directa. Bases reguladoras de subvencións e resolución de convocatoria. Especialidades do procedemento de concesión en réxime de concorrencia competitiva na LGS e o seu Regulamento. Regras de disciplina presupostaria: Tramitación anticipada e subvencións plurianuais. O procedemento de concesión directa no Regulamento da LGS. Procedemento de xestión presupostaria.31.- Xestión e xustificación das subvencións: Regras de subvencionalidad. Financiamento da actividade subvencionada. Compatibilidade e incompatibilidade de subvencións. Subcontratación e condicións para a elixibilidade de gastos subvencionados. Xustificación de subvencións: Prazos, emendas. Alcance e contido da obriga de xustificación. Modalidades de xustificación: Vantaxes e alternativas regulamentarias. Comprobación da xustificación de subvencións.32.- Control financeiro de subvencións: O beneficiario ante o control financeiro de subvencións: Clases de control e órganos responsables destes. O control financeiro de subvencións da intervención xeral da Administración do Estado. Alcance e significado. Obxecto e alcance das actuacións de control. O procedemento de control. Fases, duración e documentación das actuacións. Documentación das actuacións. Control de fondos comunitaros.33.- Reintegro e réxime sancionador en materia de subvencións: Causas materiais do reintegro e revogación da subvención. Aspectos derivados do reintegro: obrigados, prescrición e intereses de demora. Procedemento de reintegro. Procedemento ordinario e procedemento a instancia de informe de control financeiro da intervención xeral da administración do Estado. Infraccións en materia de subvencións. Sancións en materia de subvencións.34.- Regulamento (UE) nº 1303/2013 do Parlamento Europeo e do Consello: normas comúns aplicables ao Fondo Europeo de Desenvolvemento Rexional (FEDER). 35.- Regulamento (UE) nº 1301/2013 do Parlamento Europeo e do Consello, sobre o Fondo Europeo de Desenvolvemeneto Rexional.36.- Orden HAP/2427/2015, de 13 de novembro, pola que se aproban as bases e a primeira convocatoria para a selección de estratexias de Desenvolvemento Urbano Sostible e Integrado que serán cofinanciadas mediante o programa operativo FEDER de credemento sostible 2014-2020. Estratexia de Desenvolvemento Urbano, Sostible e Integrado de Pontevedra “+ Modelo Urbano Pontevedra”: plan de implementación. Manual de Procedementos do Concello de Pontevedra para as actuacións cofinanciadas polo FEDER España no período de programación 2014-2020. (-0,4) Vocabulario Vo ——— ortografía e uso de maiúsculas Vc ——— castelanismo Vd ——— dialectalismo Vhip ——— hiperenxebrismo VI ——— invención, non existe (-0,2) V ac. ——— acentuación 3 puntos máximo sen erros Cada erro desconta (-0,6) Gramática — Mala utilización de perífrases verbais — Uso e colocación dos pronomes átonos incorrecto — Tempos verbais Gpr. ———— pronome Gcontr. ———— contraccións Gvbo. ——— verbo Gconstr. ——— construción (xerundios, dobre CI.) (-0,8) Tc. ——— uso de tempos compostos 5 puntos máximo sen erros Cada erro desconta. Adecuación, estrutura e construción textual: Estrutura do texto (introdución, desenvolvemento e conclusión valoración final) Coherencia, estrutura da oración (que non falten verbos, concordancia correcta entre suxeito e predicado.) Claridade na exposición e fluidez A riqueza expresiva e lingüística A variedade no emprego de nexos entre as oracións A extensión Extensión pedida: 300 palabras (A2): a) Se a extensión do texto é inferior a 300 palabras: - Menos de 150 palabras = 0 puntos no exame (non se pode valorar) - De 151 a 170 palabras = 0 puntos no apartado de construción textual -De 171 a 280 palabras, penalizarase con – 0,5 puntos no apartado da adecuación b) Se a extensión do texto é superior a 300 palabras: - A partir de 321 palabras, penalizarase con – 0,25 puntos no apartado da adecuación - Só se corrixe ata 320 palabras 2 puntos en total: Adecuación: 0,75 Estrutura: 0,75 Gramática: 0,25 Vocabulario: 0,25 Contra o precedente acordo, que pon fin á vía administrativa, poderá interpoñerse o recurso potestativo de reposición ante a Xunta de Goberno Local no prazo dun mes a contar dende o día seguinte ao da súa notificación, ou ben directamente o recurso contencioso administrativo ante o Xulgado do Contencioso-Administrativo de Pontevedra no prazo de dous meses contados dende o día seguinte ó da súa notificación. No caso de interpoñerse o recurso potestativo de reposición, deberase resolver e notificar no prazo dun mes, entendéndose desestimado o recurso de reposición polo transcurso de dito prazo sen resolución expresa notificada, podendo entón os interesados interpoñer recurso contencioso-administrativo no prazo de seis meses contados dende o día seguinte de aquel no que deba entenderse presuntamente desestimado o recurso de reposición interposto. Non obstante, tamén poderase interpoñer calquera outro recurso que os interesados estimen procedentes conforme a Dereito.